**Referat af bestyrelsesmøde i Digterparken**

**Mandag d. 2. februar 2015 kl. 17.30-21**

Til Stede: Jan, Jens, Karen, Kate, Birk, Karsten, Claus

Afbud fra: Ole

1. **Godkendelse af dagsorden**. Godkendt. Dog er Jan siden udsendelsen kommet på i forhold til gennemgang af regnskab.
2. **Godkendelse af ref. fra sidste møde**. Godkendt
3. **Gennemgang af indkomne mails**. Støjgener fra festlokalet – forslag til retningslinjer for brug. Vi har faktisk allerede regler for leje af lokalet. Karen kigger på om de skal opdateres. Henvendelse fra journalist omkring videoovervågning i boligforeninger – vi har muligheden for at kontakte ham. Tilbud om bedre-bolig konsulenttjeneste omkring energibesparelse ved vinduesskift. Vi vil gerne tage imod tilbuddet – i første omgang gratis, men vi kan finde ud af et honorar, hvis det er noget vi vil bruge. Karen går videre med tilbuddet.
4. **Nyt fra formanden**. Tak for indsatsen i årets løb fra formanden.
5. **Viceværtrapporten**:
* Først et par punkter i forhold til regnskabet: Renovation – prisen er faldet. Indkøb af gas – man kunne gå lidt mere lempeligt til afbrænding af ukrudt. Jens undersøger mulighed for skum til ukrudtsbekæmpelse.
* Spørge Marquart om vi skal lægge penge ud for vaskekort. Hvad står der i kontrakten mellem ham og os? Indtægten for de solgte vaskekort er fundet og bliver nu bogført.
* Opfølgning på opgaver til Karsten fra sidste møde v. Karen. Seddel til håndværkere/

leverandører hos Karsten om betalingspræmisser.(fra Thor) Så græs/fjerne fliser ved ny legeplads, når vejret tillader det. Karsten instrueres i vores ønsker om opmaling af p-båse.

* Overblik over indbrud, hærværk mv. v. Karsten. Der har ikke været indbrud, der har været anmeldt til Karsten i det forgangne år. ***For vores overblik og evt sikkerhedstiltag bedes man give en melding til Karsten, hvis man oplever hærværk og indbrud.***
* Smadret glas ind til opgang ide høje blokke – Karsten anmelder som hærværk.
* Trådglas – vi får skiftet en bunke, der er gået efter storm.
* Brøndring er smadret – skiftes af BK.(Birk undersøger hvilken chauffør fra GLS, der gjorde det?)
* Udendørsbelysning – lyset har ikke virket regelmæssigt i to uger i en del af blokkene. Gamle, sløjfede lamper tager fugt ind og kortslutter hele systemet. Elektrikeren udfærdiger en grundigere udredning. Det bliver ordnet – primært omkring bygningerne, dernæst ude ved stamvejen. Men det kan blive en større operation med opgravning, nye kabler osv.
* Skilte i kældergangen om at man ikke må stille affald. Mere præcis skiltning ved storskrald. (udvalget for helhedsindtryk)
* ***Især blok 28/30 bedes man ikke have så meget stående udenfor døren på gangområde. Man må som rettesnor ikke have cykler, planter m.m. stående længere ud end ens dørrist går ud fra hoveddøren.***
* To flade lamper sættes op ved storskrald, samt ny lampe ved kældernedgang ml blok 28/30 og blok 42/44.
1. **Nyt fra DEAS fra Thor via mail til Jens**.

Justering af fremløbstemperatur, VVS Team er bestilt

Afpropning af døde ender, opgave ikke så ligetil som først antaget, Thor indhenter tilbud før opgave igangsættes under budget 2015.

Pumper, VVS Team har udskiftet de sidste 2 pumper til energipumper, faktura er modtaget, endnu ikke betalt.

Rapport fra tømrer efter vindues/dør reparationer? Faktura er modtaget

Blok 38, 2 vinduer. Projekt er færdigmeldt fra Flemming Dalum, han har haft nogle ekstra arbejder, men fakturerer ikke herfor, faktura er fremsendt til viceværtens kontor.

Forsikring:

2 igangværende større sager som Thor kører (og en afløser)

Budget 2015, fremsendes inden næste møde

1. **Regnskab. Nyt siden sidst v Jan**

Thor kan måske få verificeret ved el om besparelsen kan passe i forhold til skift af varme-pumper, lamper osv.? Hvis besparelsen holder, har det været en rigtig god investering i energibesparelse.

Gennemgang af regnskab frem mod afslutning og opstilling ved revisor.

Budget: (udkast) Vi vil gerne have en skriftlig opstilling på indbetaling ved etablering af grundfond med fordelingstal. Vi skal regnskabsmæssigt have adskillelse mellem grundfond og løbende driftsudgifter, men pengene kan godt indløbe til samme konto. Derved kan vi spare på vores kassekredit.

1. **Næste møder**.
	* 1. “Jule”frokost d 27/2 kl 19. Claus og Birk organiserer.
		2. **Ordinær generalforsamling torsdag d. 5. marts 2015 kl. 19-21.30**

Formøde for bestyrelsen fra kl 17.

* + 1. Bestyrelsesmøde for nyvalgte medlemmer af bestyrelsen mandag d. 9/3 kl. 19-20.30
		2. Bestyrelseslørdag. Lørdag d. 21 marts kl. 9.30-16
* Programforslag: Teamwork / målsætning / koordineret indsats / gruppearbejde / ansvarsfordeling.
* Forudsætningen for afholdelse af denne dag må være, at der er mødepligt.
	+ 1. Ordinært bestyrelsesmøde mandag d. 13. april kl. 17.30-21
1. **Prisstigning varslet fra Stofa**. NB pligt til must-carry-signal for ejerforeningen. Claus kontakter Stofa. Birk tjekker også muligheder.
2. **Låsesystem** - Opfølgning på vedtagelse i december. Man har selv ansvar for lås i de enkelte postkasser, men viceværten står for vedligeholdelsen af postkasserne. Jens og Birk undersøger mulighederne i udskiftning af låse i fællesområder ifølge tilbud fra låsesmeden.
3. **Forberedelse af generalforsamlingen d. 5. marts.**
* Advokat / mødeleder er Tage Gøttsche. Jens har haft møde med Tage Gøttsche omkring mindre ændringer og den praktiske gennemførelse af generalforsamlingen. Ændringsforslagene bliver udsendt sammen med indkaldelsen til generalforsamlingen.
* Praktisk forberedelse til aftenen Birk og Claus, sammen med Karsten.
* Brev om indretning af værelser til udlejning for beboernes gæster. Der udsendes et brev sammen med indkaldelsen generalforsamlingen med opfordring til at deltage i en arbejdsgruppe omkring etablering og drift af gæsteværelser. Jens har forfattet et udkast.
* Dagsorden til generalforsamlingen.
* Normal dagsorden jvnf. vedtægterne §5
* Indkomne forslag:
* Vedtægtsændringer
	+ - 1. Brev fra advokat med nuværende § og forslag til ændring af §
			2. Afstemningsmetode: Et brev med alle ændringer udsendes. Der stemmes om hver (eller flere) § for sig. (skriftlig afstemning, hvis det ønskes – styres af advokaten)
1. **Udvalg**
* Vedtægtsudvalget. Nedlægges og arbejdet trækkes ind i bestyrelsen.
* Udvalg for helhedsindtryk, fællesarealer, daglig pleje. Claus kigger på nye stole og borde til festlokalet – nødvendig supplering. Nyt træ er bestilt i stedet for det knækkede til plantning senere på foråret..
* Viceværtudvalget - Siden sidst. Der er afholdt møde med Karsten om hans arbejdsopgaver. Skriftligt referat er udleveret til alle deltagere og godkendt.
1. **Evt.**

Dalum tømrer har skiftet vinduer. De er udskiftet pænt, men opgaven har trukket meget i langdrag. De forklarer at der har været leveringsproblemer.